See saade jõuab teieni
Andrew Wommack'i teenistuse sõprade ja partnerite abil.
Tähistame 40. aastapäeva,
jagades sõnumit Jumala tingimusteta armastusest ja armust.
EVANGEELIUMI TÕDE Andrew Wommackiga
Täna illustreerib Andrew Jumala Sõna väge
teemal "Vaim, hing ja ihu".
Annan sõna Andrew'le.
Tere tulemast vaatama "Evangeeliumi tõde".
Uus sari "Vaim, hing ja ihu"
on minu jaoks üks põnevamaid asju, mida Jumal on mulle rääkinud.
See on iga ilmutuse vundament.
See on minu jaoks põnev, kuna see puudutab inimeste elusid.
See on olnud sama mõjukas nii mulle kui ka teistele.
Pealkiri ei pruugi olla huvitav
või tähelepanu äratav, aga luban, et sisu on elumuutev.
Meil on kordustrükis raamat "Vaim, hing ja ihu".
Soovitan, et hangiksid selle endale.
Olen kuulnud tuhandeid tunnistusi, kuidas see on muutnud elusid.
Meil on ka CD ja DVD ning uus õpetusjuhend.
Selles on õppeformaadis täpselt sama õpetus.
Usun, et Sõna nendes tõdedes muudab ka sinu elu.
Olen juba rajanud vundamendi, kasutades 1. Tessaloonika 5:23,
mis selgitab, et meil on vaim, hing ja ihu.
Funktsionaalselt tunnistab enamik inimesi ihu ja hinge,
sest neid saab tajuda.
Mõistad, kas on palav või külm, kas on valus või tunned end hästi.
Hinges tajud õnne või kurbust.
Seda saab jälgida
ning igaüks teab, et on olemas ihu ja hing.
1. Tessaloonika 5:23 selgitab, et meil on ka vaim.
Jeesus ütles Johannese 3:6, et vaim on vaim ja liha on liha.
Sa ei saa seda tunda ega eristada.
Ihu, hinge ja vaimu vahel ei ole ühendust.
Vaim on vaim ja liha on liha.
Selle tõttu on enamik lihalikud.
Mõnede jaoks on see solvav sõna,
arvates, et see tähendab patust või jumalakartmatut.
Suur osa lihalikkusest on patt ja jumalakartmatus,
aga sõna-sõnalt tähendab see meeltel põhinevat.
Piiblis mainitud lihalikkus
tähendab lihale orienteerumist ja sellele keskendumist.
Olles lihalik ja keskendudes oma viiele meelele,
siis funktsionaalselt enamik ei tunnista vaimu olemasolu.
Kindlasti ei tunne nad vaimureaalsust ega kes me oleme vaimus,
nii et see tõde võiks muuta nende elu.
Selle õpetusega tahan anda teada,
et inimese sees on vaim ning hing ja vaim on erinevad.
Vaimuosa ei saa tunda.
Inimesed küsivad: "Kas sa tunned vaimu?"
Ma ei selgita seda pikalt, aga vaimu ei saa tunda.
Kui sa "tunneksid vaimu" nagu inimesed räägivad,
siis see on hoopis usk, mis on tajutav.
Usk ja Jumala võidmine on tuntav.
Seda saab isegi riideesemesse talletada.
Apostlite tegude 19:11 pani Paulus Jumala võidmise
higirätikutesse ja põlledesse ning kui need pandi haigete
ja deemonitest vaevatute peale, siis nad said vabaks.
Usk saab tuua esile füüsilisi ilminguid.
Kui oled usus ja tunnetad usu, mitte viie meele läbi,
et Jumala Vaim ja võidmine on kohal, siis võid tunda selle usu mõju.
Vormiliselt rääkides ei saa vaimu tunda.
Vaim on alati sinuga kui oled uuesti sündinud.
Jumala Vaim ei jäta sind kunagi maha.
Mõnikord tunnetad seda läbi usu ja tunned rõõmu või külmavärinaid,
aga see ei ole vaim, vaid usk, mis toob esile need emotsioonid.
See on tähtis, sest kui arvad, et su füüsilised meeled
võivad eristada vaimureaalsust ja selle tõdesid,
siis sa ei saa olla ühel meelel Jumala Sõnaga,
sest alati sa ei saa tajuda, et Jumal on sinuga.
Mõnikord on tragöödiaid ning ka haigetsaamiseid
või arst on öelnud, et sured või on auto ära võetud.
Põhitähelepanu on siis füüsilisel ja sa ei tunne Jumala lähedust.
Kui arvad, et võid tunda vaimureaalsust,
ja teaksid, kui Jumala on kohal või tunned, et Ta armastab sind,
siis sellise mõtteviisiga on sind lihtne eemale eksitada.
Minu elu muutis teadmine, et on vaimulik maailm
ja et minu sees on vaim, mida ei saa füüsiliselt tunnetada.
Tuleb vaadata Jumala Sõna ning seda uskuda.
See muutis mu elu.
Vaatame koos veel ühte kirjakohta, millega Jumal mu ellu pöörde tõi.
2. Korintose 5:16.
Pidin alustama 17. salmist, aga loen ka 16. salmi.
Avan selle Piiblist, et anda edasi täpne sõnastus.
"Seepärast ei tunne me
nüüdsest peale kedagi inimliku loomuse poolest;
kui me ka oleksime tundnud Kristust inimliku loomuse poolest,
siis nüüd me ei tunne teda enam nõnda.
King James'i tõlkes on sõnastus natuke kohmakas,
Selgitan, mida siin mõeldakse.
Eelnevates salmides öeldakse, et Jeesus suri kõikide eest,
sest olime pattudes surnud, aga nüüd elavad Kristuses.
See kõik räägib vaimureaalsusest ning seetõttu Paulus ütleski,
et me ei tunne enam inimesi inimliku loomuse poolest.
Seetõttu ta ei otsusta inimese üle vaadates välimusele ja tegudele.
Selles on veel palju selgitada, aga hetkel mainin paari asja
ning julgustan, et uuriksid seda ise edasi.
Kui me tunneks inimesi selle läbi,
kes nad on Kristuses ja vaatame nende suhet Jumalaga,
mitte kõigel välisel, siis see eemaldaks eelarvamused.
Nt need, mis põhinevad nahavärvil,
pikkusel, kehakaalul, välimusel või muudel sarnastel asjadel.
Kui me tunneks inimesi läbi vaimureaalsuse,
selle asemel, et vaadata välisele, siis see eemaldaks eelarvamused.
Seal ta ütleb, et me ei tunne
inimesi ega ka Kristust inimliku loomuse poolest.
Ta ütleb, et kunagi tundsime Kristust inimlikus loomuses,
aga enam mitte.
Mõtle sellele.
Johannese 13:23 näed, et viimasel õhtusöömaajal,
mis Jeesusel oli koos jüngritega, nõjatus Johannes Ta rinnale.
Sellel ajal ei olnud toole ega laudu.
Istuti patjadel, nii et süües peaaegu lebati.
Jeesuse ja jüngrite vahel on näha lähedust ja armastust.
Apostel Johannes kutsus end jüngriks, keda Jeesus armastas.
Ta armastas Jeesust ja neil oli lähedane osadus,
nii et ta nõjatus Jeesusele.
See näitas lähedust ja armastust.
Kas tead, et seesama jünger nägi Ilmutuse esimeses peatükis
ülestõusnud Jeesust, kelle juuksed olid valged
ja silmad kui tulekeeled ning jalad kui hõõguv vask.
Ta nägi Jeesust ülestõusmise auhiilguses,
mistõttu langes ta näoli maha nagu surnu
ning oli hämmingus Jeesuse auhiilguse ja -sära tõttu.
Jeesus oli sama mõlemal korral.
Kui Ta oli jüngritega,
siis vaimureaalsuses Ta oli vägev Jumal
ja vägi ning ausära, mis oli Ilmutuse raamatus
oli Jeesuse sees, kuid oli riietatud füüsilise ihuga.
Paulus viitab sellele,
et jüngrid tundsid kunagi Jeesust vaid Ta välise osa järgi.
Kui oleksid neilt küsinud,
milline on Jeesus, siis oleks nad kirjeldanud
Ta kasvu, juuksevärvi ja nägu või rääkinud Ta imedest.
Nad tundsid Teda oma viie meelega tunnetatu järgi.
Kuvand muutus koheselt, kui Jeesus suri ja tõusis surnuist.
Ta ei muutunud seesmiselt,
aga Tema sees olev Jumala au ei olnud enam kaetud.
See ei olnud enam varjatud.
Ta ülestõusmise ihust kiirgas Jumala au,
nii nagu füüsilisel ihul ei olnud võimalik.
Kui Paulus ütles,
et me ei tunne Jeesust enam inimliku loomuse poolest,
kord me tundsime Teda nii, aga enam mitte..
Nad olid algselt vaadanud välisele,
aga nüüd, kui Jeesus oli nii paljust läbi läinud
ja surma võitnud, siis nad nägid Teda tõusmas Taevasse
ning ingleid ütlemas: See Jeesus, kes teilt võeti üles taevasse,
tuleb samal kombel.."
Neil oli nüüd uus ilmutus ja nad tundsid Teda enam,
kui vaid Ta füüsilise välimuse ja piirangute järgi.
Nad tundsid Teda nüüd vaimureaalsuses
ning sellest ta räägibki.
Järgmine salm räägib sellest,
et kui keegi on Kristuses, siis ta on uus loodu.
Siin on mõeldud vaimureaalsust.
Teen veel ühe tähelepaneku.
Me ei peaks inimesi tundma vaid nende välise järgi
ja sellele tuginedes nende üle otsustama,
vaadates nende välimusele, oskustele ja andidele.
Sama ka Jeesuse puhul.
Meile on probleemiks see,
et me ei ole Teda inimliku loomuse poolest tundnud.
Ainus viis Teda tunda on läbi vaimureaalsuse.
Me ei tunne inimesi ega Jeesust inimliku loomuse poolest.
Tähtsaim tõlgendus oleks see,
et sa ei pea ka ennast tundma inimliku loomuse poolest.
Kui räägiksin sinuga telefonis ja küsiksin milline sa oled,
siis kirjeldaksid oma juuksevärvi, pikkust, sugu ja muud sarnast.
Enamus me kirjeldusest oleks seotud füüsilise reaalsusega.
Mõned räägiksid oma kogemustest, suhtumisest ja uskumustest.
Kui küsiksin: "Milline oled vaimus, kas sinus elab Jumala vägi?",
siis enamik kristlasi ei oma selget pilti oma olemusest.
Oma inimliku loomuse kohta oskaksid anda piisavalt infot,
et sinust saaks joonistada äratuntava pildi.
Kui küsiksin su emotsionaalse reaalsuse kohta,
siis kirjeldaksid kedagi, kellel on kõik hästi
ja kes on enesekindel ja julge või haiget saanud isikut.
Oskaksid luua pildi oma tunnete kohta,
aga enamik ei suuda öelda, millised nad on vaimus.
See on suur probleem,
sest sinu vaimuosa on sinu tõeline olemus.
Kuidas sa seda vabastad muidu,
kui sa ei tea, mis sinu sees on toimunud?
See on viinud paljude probleemideni.
Enamik arvab, et Jumalal on vägi, tervenemine,
võidmine, võit ja usk, aga see on kuskil kaugel Taevas,
ning nad palvetavad, et Jumal sirutaks oma käe
ja puudutaks neid ning annaks neile midagi.
Mõistad selle õpetusega, et kõik, mis Jumalal on sinu jaoks;
selle all mõtlen, mis on Taevas igaviku reaalsuses sinu oma;
on juba praegu reaalsus sinu vaimus.
Su vaim on praegu samasugune nagu igavikuski.
See on sama puhas, püha ja õige kui on Jeesus.
Sellel on sama teadmine, võidmine, vooruslikkus, usk ja rõõm.
Keegi võib öelda: "See ei ole nii. Ma ju teaks kui see oleks nii."
Ma kasutaks siinkohal Jeesuse sõnu.
Johannese 3:6: "Vaim on vaim ja liha on liha."
Sa ei seda teada, tunda ega eristada oma meeltega.
Peame usaldama,
mida Jumala Sõna ütleb vaimse elu kohta.
Kui oleksid hoones ja kuuleksid mingit heli,
siis püüaksid mõista, kas see oli tuul või vihm.
Kui hoonel poleks aknaid või on ainult üks aken,
siis sa ei saaks väljas toimuvast aru, sest sa ise oled seespool.
Peaksid aknast välja vaatama
ja see annaks sulle vihje, mis väljas toimub.
Sama on vaimureaalsuse puhul.
Oma füüsilise piiratusega
me ei saa mõista vaimureaalsuse tõdesid.
Jumala Sõna on aken vaimureaalsusesse.
Kui tahad näha end vaimureaalsuses, siis vaata läbi Jumala Sõna.
Usu, mida Jumala Sõna sinu kohta ütleb.
2. Korintose 5:17.
"Niisiis, kui keegi on Kristuses.."
Siin on mõeldud kedagi,
kes on uuesti sündinud ja kes kuulub Jeesusele.
"..siis ta on uus loodu,
vana on möödunud, vaata, uus on sündinud."
See on väeline kirjakoht.
Siinkohal paljud võivad takerduda.
Piibel ütleb, et vana on möödunud ja uus sündinud,
aga nad ei näe seda muutust, mistõttu kaotavad paljud julguse.
"Ma palvetasin, et Jumal mu patud andestaks
ja võtsin vastu pääste, aga mul on ikka samad probleemid.
Ma ei tea, kas see ikka toimis?"
See on probleem, sest nad ootasid välist muutust.
Nad ootasid muutust enda ihus ja hinges,
aga tegelikult võib näha, et see kirjakoht räägib vaimust.
Kui oled ülekaaluline enne päästet, siis on see ka peale päästet nii.
Su keha ei muutu kohe.
Meil on tõotus 1. Korintose 15:53:
"Sest see kaduv (me ihu) peab riietuma kadumatusega.."
Praegu me elame kaduvas ihus.
See ei ole auhiilguse ihu, mis meil kord saab olema.
Kui Jeesus tõusis surnuist,
siis ta võis hetkega ilmuda välja ja siis kaduda.
Kord ilmus Ta tuppa, mille uksed ja aknad olid lukus.
Sellise saab olema me auhiilguse ihu.
Me füüsiline ihu ei ole praegu selline.
Me füüsiline ihu ei ole Kristuses.
Selle eest on hind makstud ja meil on tõotus,
et meil saab olema auhiilguse ihu, aga see ei ole veel lunastatud.
Seega öeldu ei käi keha kohta,
et kõik on uus, ja see ei kehti ka hinge kohta.
Seda võib tõestada su viimane test või et unustad, kuhu panid võtmed
või kaotasid prillid ja leiad need lõpuks oma otsaesiselt.
1. Korintose 13:9-12 ütleb,
et poolikult me tunnetame ja poolikult me ennustame.
Tuleb aeg, kui teame oma auhiilguse ihus kõike täielikult.
See sünnib tulevikus.
Mitte keegi ei tea praegu kõike
oma vähese aju võimekusega, nagu kord saame teadma.
Vaadeldes märkad, et su füüsiline ihu puhul
ei ole kõik vana möödas ning uus sündinud.
Sama on ka su hinge ja emotsionaalse osa puhul.
Kui olid enne päästet rumal, siis on see nii ka peale päästet,
kuni meelte uuendamise teel hakkad oma olukorda muutma.
Vastavalt 1. Tessaloonika 5:23 on meil vaim, hing ja ihu.
Jälgimise teel oleme mõistnud, et me ihu ja hing,
me emotsionaalne osa, ei ole veel muutunud.
2. Korintose 5:17 ütleb:
"..kui keegi on Kristuses, siis ta on uus loodu,
vana on möödunud.."
Kõik on uus, mitte mõned asjad,
mitte enamus või paljud asjad, vaid kõik on uueks saanud.
See räägib vaimust.
Välistamise protsessi tõttu peab see nii olema.
Kui sünnid uuesti, siis vaimus oled sa täiesti uus inimene.
Üks kirjakoha tõlge ütleb,
et tekkis täiesti uus liik, mida varem ei eksisteerinud.
See on väeline.
Tahan, et see jõuaks teile kohale, enne kui jätkan teemaga.
Enamus kristlasi pole seda eristanud ega ka seda omaks võtnud.
Üheks illustreerivaks näiteks on tuhanded vangid,
kes vaatavad mind telekas ja kuulavad mu õpetust.
Iga kord kui jutlustan teemal "Vaim, hing ja ihu",
siis on vastukaja väga tugev.
Nad on vangis ja mõistavad,
et on oma eluga puntras ning vajavad uut võimalust ja algust.
Tuleb jutlustaja ja ütleb: "Kui oled Kristuses,
siis sinust saab uus loodu ja vana on möödas.
Kas tahaksid uut algust ja võimalust?"
Paljud vangid tunnevad, et nad vajavadki seda.
Nad paluvad Jeesusel tulla oma ellu,
sest nad mõistavad et vajavad ja tahavad muutust.
Peale palvet ärkavad hommikul üles ja nad on ikka samas vangikongis,
seljas samad vanglariided ning ka vangivalvurid on samad.
Vanglasüsteem kohtleb neid täpselt samamoodi
nende toimepandud kuriteo pärast.
Füüsilises reaalsuses ei ole nähtavat muutust.
Paljud neist, kes siiralt uskusid,
kaotavad julguse ning arvavad, et Jumal ei kuulnud neid.
Kui ma ütlen, et nad on vaimus uued loodud
ja selleks, et muutus vaimus hakkaks mõjutama füüsilist reaalsust,
siis on vaja meelte uuenemist.
Sel hetkel hakkab nendes justkui lambipirn põlema.
Nad mõistavad, et Jumal kuulis nende palvet
ja meelte uuendamine hakkab muutma nende tegusid
ja tulevikus hakkab väline muutuma, aga muutus vaimus on juba täiuslik.
See on juba tehtud.
Ei pea olema vangis, et sellest valesti aru saada.
Paljud arvavad, et nad muutuvad, kui Jeesus nende ellu tuleb;
aga neil on ikka probleemid nii abielus kui ka hirmudega.
Neil on haigused.
Nad arvasid, et kõik on erinev.
Muutus toimub vaimus ja siis meelte uuendamise läbi
hakkad tõmbama väge oma vaimust füüsilisse reaalsusesse.
Need on väelised tõed ja need on muutnud mu elu.
Rajame vundamenti ning hakkame sellele ehitama
See õpetusseeria võib muuta su elu, sest see on muutnud minu elu.
Julgustan sind kuulama teadustajat, kes annab teile lisainfot.
Oleme andnud välja selle raamatu kordustrüki.
Kui sul seda veel ei ole, siis julgustan, et telliksid selle.
Saadaval on ka õpetusjuhend.
Palun helista või kirjuta täna
ning vaata "Evangeeliumi tõde" ka järgmine kord.
Andrew neljaosaline õpetus "Vaim, hing ja ihu"
on saadaval CD-l kui DVD-l.
Tellimiseks külasta meie kodulehte.
Võimalik on ka tellida samateemalist raamatut.
Kirjuta, helista või külasta me kodulehte.
Lisaks on saadaval teemakohane õppimisjuhend.
Kaasasolevat CD-d võite dubleerida.
Tellimiseks kontakteeru meiega.
Parim viis selleks on meie koduleht.
Materjale saab tellida ööpäevaringselt.
WWW.AMWI.NET
Kodulehel on ka palju materjali,
mida võid tasuta alla laadida ning jagada ka teistega.
Üle 400 õpetuse on vaid nupuvajutuse kaugusel.
Üle 7 aasta telesalvestisi ja üle 10 aasta raadiosalvestisi
Võimalik tasuta alla laadida ka MP3-failina saidil www.awme.net.
Kirjutamiseks aadress ekraanil.
Külastage me veebilehte, aadress on ekraanil.
Meil on vägev veebileht.
Oleme saanud tagasisidet selle kasutajasõbralikkuse kohta.
Saadaval on palju tasuta materjali allalaadimiseks,
mis on sõna otseses mõttes elusid päästnud.
Seal on kommentaarid,
üle kaheksa aasta telesalvestusi ja üle kümne aasta raadiosalvestusi.
Siin on palju infot, palun vaata me veebilehte.
Üritused on juba toimunud.
Eestulevate ürituste kohta saad infot meie kodulehelt.
Üritused on juba toimunud.
Vaata meid taas järgmine kord!
Inimesed arvavad, et kui annavad elu Jeesusele,
siis nad ootavad täielikku muutust ka oma füüsilises reaalsuses.
Kui keegi on haige, siis ta tahab kohe terveks saada.
Kui keegi on depressioonis,
siis ta tahab kohe olla rõõmus ja positiivne.
Eeldatakse, et see muutus on täiesti automaatne.
Mõnikord see on kohene.
Võin selle põhjuseid selgitada, aga alati see ei toimu nii.
Kui see ei toimu kohe, siis paljud kaotavad enesekindluse.
Tõlge: Merle Morales